A kötcsei polgári pikniken jártunk, és bár Orbán Viktort csak messziről láthattuk, megkérdeztük Kósa Lajost, tartja-e, hogy a bozótos ég az Amazonas-medencében, Novák Katalint pedig arról, helyes-e gyerekeket felhasználva kampányolni. Rákay Philipről kiderült, hogy a mai napig vérbeli újságíró, megmondta, helyette kit és miről kérdezzünk. A jobboldali értelmiség évenkénti találkozója nemcsak a nemzetépítő szellemi táplálékról ismert, hanem a valódi gasztronómiai élményekről is, amelyekre Németh Szilárd a biztosíték. Nekünk sajnos egy zónaadag sem jutott, de Németh Kristófnak hála nem maradtunk éhesek.